CELEX: 32006R1805
Language: fi
Date: 2006-12-07 00:00:00
Title: Komission asetus (EY) N:o 1805/2006, annettu 7 päivänä joulukuuta 2006 , yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteen I muuttamisesta tiamfenikolin, fenvaleraatin ja meloksikaamin osalta   (ETA:n kannalta merkityksellinen teksti)

8.12.2006   
            
            
               FI
            
            
               Euroopan unionin virallinen lehti
            
            
               L 343/66
            
         
      KOMISSION ASETUS (EY) N:o 1805/2006,
   annettu 7 päivänä joulukuuta 2006,
   yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteen I muuttamisesta tiamfenikolin, fenvaleraatin ja meloksikaamin osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa 26 päivänä kesäkuuta 1990 annetun neuvoston asetuksen (ETY) N:o 2377/90 (1) ja erityisesti sen 2 artiklan,
   ottaa huomioon eläinlääkekomitean muotoilemat Euroopan lääkeviraston lausunnot,
   sekä katsoo seuraavaa:
   
               (1)
            
            
               Kaikki farmakologisesti vaikuttavat aineet, joita käytetään yhteisössä elintarvikkeita tuottaville eläimille tarkoitetuissa eläinlääkkeissä, olisi arvioitava asetuksen (ETY) N:o 2377/90 mukaisesti.
            
         
               (2)
            
            
               Tiamfenikoli sisältyy asetuksen (ETY) N:o 2377/90 liitteeseen I nautaeläinten lihaksen, rasvan, maksan, munuaisten ja maidon osalta sekä kanojen lihaksen, nahkan ja rasvan, maksan ja munuaisten osalta, lukuun ottamatta eläimiä, jotka tuottavat munia elintarvikkeeksi. Tiamfenikoli sisältyy myös kyseisen asetuksen liitteeseen III sikojen lihaksen, rasvan ja nahkan, maksan ja munuaisten osalta. Kun on tarkasteltu tiedot, jotka hakija esitti siansukuisissa eläimissä havaittavien tiamfenikolijäämien enimmäismäärien vahvistamista koskevassa hakemuksessa, katsotaan asianmukaiseksi muuttaa tiamfenikolia koskevaa merkintää asetuksen (ETY) N:o 2377/90 liitteessä I niin, että se kattaa kaikki elintarvikkeita tuottavat eläinlajit lihaksen, rasvan, maksan, munuaisten ja maidon osalta, lukuun ottamatta eläimiä, jotka tuottavat munia elintarvikkeeksi. Rasvaa, maksaa ja munuaisia koskevia jäämien enimmäismääriä ei sovelleta kaloihin.
            
         
               (3)
            
            
               Fenvaleraatti sisältyy asetuksen (ETY) N:o 2377/90 liitteeseen III nautojen lihaksen, rasvan, maksan, munuaisten ja maidon osalta. Niitä koskevien jäämien alustavien enimmäismäärien voimassaolo päättyy 1 päivänä heinäkuuta 2006. Kun on tarkasteltu tiedot, jotka hakija esitti nautaeläimissä havaittavien fenvaleraattijäämien enimmäismäärien vahvistamista koskevassa hakemuksessa, katsotaan asianmukaiseksi sisällyttää fenvaleraatti asetuksen (ETY) N:o 2377/90 liitteeseen I nautaeläinten lihaksen, rasvan, maksan, munuaisten ja maidon osalta.
            
         
               (4)
            
            
               Meloksikaami sisältyy asetuksen (ETY) N:o 2377/90 liitteeseen I nautaeläinten, sikojen ja hevoseläinten lihaksen, maksan ja munuaisten osalta sekä nautaeläinten maidon osalta. Kaniineissa ja vuohien maidossa havaittavien meloksikaamijäämien enimmäismäärien vahvistamista koskevan hakemuksen arvioinnin perusteella katsotaan asianmukaiseksi muuttaa mainitussa liitteessä olevaa merkintää kaniinien ja vuohien lihaksen, maksan ja munuaisten osalta sekä vuohien maidon osalta.
            
         
               (5)
            
            
               Sen vuoksi asetusta (ETY) N:o 2377/90 olisi muutettava.
            
         
               (6)
            
            
               Olisi säädettävä riittävästä määräajasta ennen tämän asetuksen soveltamista, jotta jäsenvaltiot voisivat tehdä tämän asetuksen säännösten huomioon ottamiseksi tarvittavat mukautukset kyseisten eläinlääkkeiden markkinoille saattamista koskeviin lupiin, jotka on myönnetty eläinlääkkeitä koskevista yhteisön säännöistä 6 päivänä marraskuuta 2001 annetun Euroopan parlamentin ja neuvoston direktiivin 2001/82/EY (2) mukaisesti.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (ETY) N:o 2377/90 liite I tämän asetuksen liitteen mukaisesti.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 8 päivästä helmikuuta 2007.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä joulukuuta 2006.
      
         
            Komission puolesta
         
         Günter VERHEUGEN
         
         
            Varapuheenjohtaja
         
      
   
   
      (1)  EYVL L 224, 18.8.1990, s. 1. Asetus sellaisena kuin se on viimeksi muutettuna komission asetuksella (EY) N:o 1729/2006 (EUVL L 325, 24.11.2006, s. 6).
   
      (2)  EYVL L 311, 28.11.2001, s. 1. Direktiivi sellaisena kuin se on muutettuna direktiivillä 2004/28/EY (EUVL L 136, 30.4.2004, s. 58).
   
      LIITE
      Lisätään seuraavat aineet asetuksen (ETY) N:o 2377/90 liitteeseen I (Luettelo farmakologisesti vaikuttavista aineista, joiden jäämiä varten on vahvistettu enimmäismäärät):
      1.   Anti-infektiiviset aineet
      1.2   Antibiootit
      1.2.5   Florfenikoli ja sen sukulaisyhdisteet
      
         
                     Farmakologisesti vaikuttava(t) aine(et)
                  
                  
                     Merkkijäämä
                  
                  
                     Eläinlajit
                  
                  
                     JEM
                  
                  
                     Kohdekudos
                  
               
                     ”Tiamfenikoli
                     
                  
                  
                     Tiamfenikoli
                  
                  
                     Kaikki elintarvikkeita tuottavat eläimet (1)
                     
                  
                  
                     50 μg/kg
                  
                  
                     Lihas (2)
                     
                  
               
                     50 μg/kg
                  
                  
                     Rasva (3)
                     
                  
               
                     50 μg/kg
                  
                  
                     Maksa
                  
               
                     50 μg/kg
                  
                  
                     Munuaiset
                  
               
                     50 μg/kg
                  
                  
                     Maito
                  
               
      2.   Antiparasiittiset aineet
      2.2   Ulkoloislääkkeet
      2.2.3   Pyretroidit
      
         
                     Farmakologisesti vaikuttava(t) aine(et)
                  
                  
                     Merkkijäämä
                  
                  
                     Eläinlajit
                  
                  
                     JEM
                  
                  
                     Kohdekudos
                  
               
                     ”Fenvaleraatti
                     
                  
                  
                     Fenvaleraatti (RR-, SS-, RS- ja SR-isomeerien summa)
                  
                  
                     Nautaeläimet
                  
                  
                     25 μg/kg
                  
                  
                     Lihas
                  
               
                     250 μg/kg
                  
                  
                     Rasva
                  
               
                     25 μg/kg
                  
                  
                     Maksa
                  
               
                     25 μg/kg
                  
                  
                     Munuaiset
                  
               
                     40 μg/kg
                  
                  
                     Maito”
                  
               
      4.   Tulehduslääkkeet
      4.1   Tulehduskipulääkkeet
      4.1.4   Oksikaamijohdannaiset
      
         
                     Farmakologisesti vaikuttava(t) aine(et)
                  
                  
                     Merkkijäämä
                  
                  
                     Eläinlajit
                  
                  
                     JEM
                  
                  
                     Kohdekudos
                  
               
                     ”Meloksikaami
                     
                  
                  
                     Meloksikaami
                  
                  
                     Siat, hevoseläimet ja kaniinit
                  
                  
                     20 μg/kg
                  
                  
                     Lihas
                  
               
                     65 μg/kg
                  
                  
                     Maksa
                  
               
                     65 μg/kg
                  
                  
                     Munuaiset
                  
               
                     Lampaat ja vuohet
                  
                  
                     20 μg/kg
                  
                  
                     Lihas
                  
               
                     65 μg/kg
                  
                  
                     Maksa
                  
               
                     65 μg/kg
                  
                  
                     Munuaiset
                  
               
                     15 μg/kg
                  
                  
                     Maito”
                  
               
      
         (1)  Ei sovelleta eläimiin, jotka tuottavat munia elintarvikkeeksi. Rasvaa, maksaa ja munuaisia koskevia jäämien enimmäismääriä ei sovelleta kaloihin.
      
         (2)  Kalojen osalta lihaksella tarkoitetaan ’lihasta ja nahkaa luonnollisissa suhteissa’.
      
         (3)  Siansukuisilla lajeilla ja siipikarjalla tämä JEM liittyy ’lihakseen ja nahkaan luonnollisissa suhteissa’.”